LidanRubinov/Halacha-QA huggingface dataset:
שאלה: אותיות זעירות ובריאת הצמחים: יש לי שתי שאלות בשני נושאים שונים: 1) מדוע יש בתנ"ך אותיות זעירות? לדוגמה, במגילת אסתר, בעשרת בני המן יש שלוש אותיות קטנות (תשז), ואני יודע שבמסכת מגילה יש מחלוקת - מה הם האותיות האלה. אז השאלה שלי היא - למה בכלל צריך את האותיות האלה? ולמה דווקא האותיות האלה? 2) ביום השלישי הקב"ה ברא את הצמחים: "ויאמר אלהים תדשא הארץ דשא עשב מזריע זרע עץ פרי עשה פרי למינו אשר זרעו בו על הארץ ויהי כן. ותוצא הארץ דשא עשב מזריע זרע למינהו ועץ עשה-פרי אשר זרעו-בו למינהו וירא אלהים כי-טוב". ולעומת זאת, בפרק ב פסוק ה כתוב שהצמחים עדיין לא היו על הארץ: "וכל שיח השדה טרם יהיה בארץ וכל-עשב השדה טרם יצמח כי לא המטיר יהוה אלהים על-הארץ ואדם אין לעבד את-האדמה", ורש"י מפרש שהצמחים היו בפתח האדמה, ורק אחר-כך הם צמחו. אם הם צמחו רק אחר-כך, אז מה החיות שנבראו ביום החמישי אכלו? הרי כתוב שביום השישי ה אומר לכל החיים שהוא ברא שיאכלו מהצמחים: "ויאמר אלהים הנה נתתי לכם את-כל-עשב זרע זרע אשר על-פני כל-הארץ ואת-כל-העץ אשר-בו פרי-עץ זרע זרע לכם יהיה לאכלה. ל ולכל-חית הארץ ולכל-עוף השמים ולכל רומש על-הארץ אשר-בו נפש חיה את-כל-ירק עשב לאכלה ויהי-כן". אז יש כאן שאלה על רש"י שבעצם הביא את דברי רבותינו בבראשית רבה (חולין ס:). ואם בכל זאת מפרשים שהצמחים יצאו ביום השלישי, אז השאלה שנשאלת - איך הצמחים שרדו בלי השמש? שהרי צמחים חייבים את השמש כדי לשרוד, והשמש נבראה רק ביום הרביעי. אז בכל מקרה יש כאן קושיה מכל הצדדים. אשמח לשמוע תשובה על השאלות האלה.
תשובה: אותיות זעירות או גדולות הן מסורה בידינו שכך יש לכותבן, ואע"פ שלא כולן נזכרו בגמרא חכמי המסורה ציינו אותן ואת דרך כתיבתן. ומן המורדכי משמע שזו הלכה למשה מסיני, אף שיש חולקים על כך. ורבותינו דרשו כל אות במקומה. ולשאלתך השנייה, סיפור הבריאה מסופר פעמיים: פעם אחת בפרק א ופעם שנייה בפרק ב. ולכן אין מניעה לומר שהמסופר בפרק ב' אירע כבר ביום השלישי, אלא שבמקומו נכתב בקצרה ובפרק ב' בא בפירוט. מכל מקום אין כוונת הכתוב ללמד אותנו את סדר הבריאה הפיזית של העולם, שכן ממילא אין אנו יכולים להבין את סודות הבריאה, ולא בא סיפור הבריאה אלא כדי ללמוד מתוכו לקח ומוסר.
שאלה: הפסק בין נט"י לסעודה: היינו באיזה מקום ורצינו ליטול ידים לסעודה. הברז היה בחצר בית הכנסת (שנבנה כבנין חול ע"י הגוים שהיו בארץ), בדרך (שהיתה סה"כ די קצרה) מהנטילה לאוכל היה צריך לעבור בחדר בית הכנסת. ידעתי שאין לעשות את בית הכנסת קפנדריא וצריך לומר איזה פסוק או משהו, וידעתי שיש מנהג לומר את מזמור לדוד לפני המוציא, אז כשעברתי בבית הכנסת אמרתי את מזמור לדוד. האם נהגתי ר?
תשובה: כן.
שאלה: גרימת חילול שבת לחבר "חילוני": האם מותר לי לשלוח ביום ששי דברים בדואר אלקטרוני לחבר, כשיש סיכוי סביר שיפתח אותם בשבת ויעבוד עליהם בשבת? האם מותר לשלוח לו קישור לשיעורי וידאו באינטרנט כשיש סיכוי סביר שיצפה בהם בשבת?
תשובה: זה חשש של מסייע לדבר עבירה. לא הייתי אומר שזה ממש אסור, אבל ראוי להמנע מזה, כדי שלא להכשיל אותו (למרות שבכל מקרה הוא עלול לפתוח את המחשב, אבל לפחות שזה לא יהיה בגללך).
שאלה: נטילת ידים לאחר נגיעה בגרביים : א. האם יש ליטול לשטוף את הידים לאחר נגיעה בגרביים או בתחתונים? ב. האם יש ליטול ידים לאחר יציאה משירותים, שלא לאחר עשיית צרכים? (לדוג, כדי לצחצח שינים)
תשובה: א. אם הידיים אינן נקיות, יש ליטול. אבל אם יש טרחא, כגון: באמצע הלימוד, יכול לשפשף ידיו במטפחת וכדומה. אבל אם ממש נגע במקומות מכוסים (כגון: חיכך בין שערות הראש או גירד בגב מתחת הגופייה) צריך ליטול ידיו אבל לא צריך בכלי כמו לפני סעודה. ב. בזמננו לא צריך שום דבר, כי יש ספק אם השירותים של ימינו נחשבים שירותים כמו של פעם, והחזו"א מסתפק בזה, ולכן אם יש ספק - לא צריך.
שאלה: לאכול בבתים שלא שומרים כשרות: אני עושה שירות בשכונה של עולי אתיופיה. רוב העדה לא שומרת כל כשרות. לא אוכלים בשר וחלב יחד מחכים כמה שעות אבל לא מפרידים בין הכלים. כחלק מתפקידי אני נכנסת לבתים והם מציעים כל הזמן לאכול והם גם נורא נפגעים שכל הזמן מסרבים לאכול אצלם. 1. האם מותר לי לשתות או לאכול בידיעה ברורה שהמאכל כשר? (שתיה קלה חמה לחם או כל דבר אחר שלא התבשל או נאפה אצלם) 2. האם מותר לאכול מאכל חם או קר בכלים שלהם בידיעה שהדבר הוכן בכלי כשר? 3. האם מותר לאכול את מאכלי העדה שהם מכינים ומכינים אותם בכלים מיוחדים בלי בשר ולכן אין חשש טריפה אולי?
תשובה: ראוי להמנע בצורה דיפלומטית עם תירוץ כגון דיאטה וכדומה, לפי שמותר לשנות מפני ה שתייה קרה אין בעייה, אבל לחם לא ברור שמקפידים בניפוי ועל הפרשת חלה, וכל מיני מאכלים שמכינים שלא ברור כשרותם של הכלים. יש להמנע כאמור בתירוץ דיפלומטי.
שאלה: שמירת נגיעה בבית ספר חילוני: 1. אני לומדת בבית ספר חילוני ושומרת נגיעה. אם ילד נותן לי מכה בכוונה בגב (אני אמרתי שאני שומרת נגיעה אך הם לא מפנימים) זה נקרא שאני חיללתי את שמירת הנגיעה? 2. האם מותר חיבוק חיבה לאבא או סבא?
תשובה: א. זה לא נקרא שעברת על נגיעה כי את לא עשית כלום. ב. כן.
שאלה: לעזור להעביר סחורה למקום לא כשר: אני וחברי הלכנו בדרכנו ופתאום בא איזה חילוני אחד וביקש שנעזור לו להעביר סחורה לחנות. בסחורה היו ירקות ופירות. בהתחלה לא רצינו עד שאמר לנו: תגידו אתם יהודים מניחים תפילין, כך דתיים מתנהגים? הבנו שיש פה חילול הקב"ה לכן מיד עזרנו לו להעביר את הסחורה לחנות. כשהגענו לחנות הבנו שזה מסעדה לא כשרה. מה היה עלינו לעשות לסרב לאותו חילוני או בכל זאת להעביר את הסחורה לחנות?
תשובה: כיוון שלא ידעתם מראש אז מה שהיה - היה. אבל לכתחילה אם יודעים, יש להמנע שלא לסייע לדבר עבירה. אם ידעתם באמצע היה עליכם להפסיק.
שאלה: קביעות סעודה על מלאווח: רציתי לשאול אם אני נוהגת נכון, או אם אני יכולה להמשיך כמו שאני נוהגת: א. התרגלתי שאם אני קובעת סעודה על משהו, כלומר: זו למשל ארוחת הערב שלי, אני מברכת המוציא על פיצה וכו וגם בורקסים. ב. אעפ"כ על מלוואח אני מברכת מזונות. אני אשכנזיה.
תשובה: א. ר גמור. ב. גם על מלוואח, אם את קובעת סעודה, כגון: אוכלת שניים או שלושה עם כוס קפה לדוגמא וזו הארוחה שלך, אז צריך ליטול ידים ולברך המוציא.
שאלה: ברית מילה בבית כנסת: לאור תשובתו של הרשל"צ הגאון הרב עוזיאל זצ"ל בשו"ת לגבי חומרת האיסור לערוך חופות בבית כנסת הייתי רוצה לדעת, האם כן גם לגבי ברית מילה, שכן הצדדים לאסור (עירוב גברים בנשים וכן זילות כבוד בית כנסת ועוד) יכולים להופיע גם בברית או שמא יש סיבה שברית כן תהא מותרת? אודה למע"כ על תשובה.
תשובה: אם כל האורחים יכבדו את המקום בהתנהגותם ולבושם (בעיקר הנשים), אין שום מניעה שהברית תערך בביהכ"נ.
שאלה: שימוש בטוסטר מלחציים לבשר וחלב: האם מותר להכין מאכל חלבי בטוסטר שכוסה בנייר אלומיניום, ובהזדמנות אחרת להכין מאכל בשרי שגם הוא כוסה בנייר אלומיניום?
תשובה: כן, בזה אחר זה, אם מכוסה אין לחשוש.
שאלה: לקטוף פרי בשבת: האם מותר לקטוף פרי בשבת?
תשובה: יש בזה איסור תורה של מלאכת קוצר.
שאלה: לא יכול לשתות יין של קידוש: אני מקדש עשרות בשנים ביין יבש בשבתות בחגים, ובפסח אני רוכש יין מיוחד ויקר לכבוד החג. בזמן האחרון אני מרגיש חלחלה מיין, ולא משנה איזה סוג אני קונה, אני פשוט לא מסוגל לשתות מהיין לאחר הקידוש. אני שותה אותו בכח, לא יין מתוק ולא תירוש. האם יש אפשרות לקדש את השבת במשקה אחר או שאני יכול לקדש בלי לשתות ולהעביר למישהו אחר שישתה במקומי?
תשובה: לכתחילה שמישהו אחר יקדש ויוציא אותך ידי חובה, כי מוזכר בהלכה שלכתחילה מי שמקדש צריך לשתות מלוא לוגמיו, ובדיעבד אם טעם משהו ומישהו אחר שתה מלוא לוגמיו ג"כ יצא ידי חובה, אבל אין לעשות כן לכתחילה.
שאלה: השתתפות ב"תג מחיר": רציתי לשאול על הפעילויות האחרונות במאבק על א"י שנקראות בשם "תג מחיר". בפעילויות אלה בני נוער יהודים רעולי פנים מגיבים על גירוש יהודים ממאחזים ע"י הצתת שדות של ערבים וכן תקיפה של מכוניות ערבים בכבישים. האם הדבר מותר, והאם אני יכול לצאת לשם כך מלימודיי ולהצטרף לבני הנוער? אם יש לכך מקורות הלכתיים אודה לכבוד הרב אם יביא אותם במטרה להוכיח לאלה שינסו להצר את צעדי.
תשובה: על שאלות אלו לא ניתן לענות באתר. צריך לדעת בדיוק את כל פרטי השאלה ואת המציאות לאשורה. אני מציע לשאול תלמיד חכם שמצוי בענין ויענה בתורה שבעל פה. מצאנו ששמשון נקט בדרך זו. אולם יתכן שהמצב היום שיש שלטון יהודי מסודר הדברים שונים.
שאלה: שמיעת שיעור בחינם מהקלטה: ישנו שיעור שעולה 20 ש"ח כניסה. האם מותר לי לבקש מחברי (שהחליט ללכת ולשלם כסף) להקליט לי את השיעור כך שאשמע אותו בחינם?
תשובה: כן, אני חושב שמותר, לא יתכן שהם אוסרים לשמוע דברים.
שאלה: הסרת שיער לבנים: אני מאוד מעוניין להסיר שיער בכמה חלקים בגוף מאחר והדבר מפריע לי מאוד (אולי אפילו מצער אותי). מדובר באיזורים שהם לא ערווה ובית שחי, כגון: אוזניים, רגליים, חזה, בטן, ידיים, עורף וכד. האם מותר, והאם מותר בכל דרך שהיא? מה לגבי בית שחי, האם מותר לגזוז מעט עם מספריים גוזז פאות? אשמח לקבל תשובה, ובנוסף, האם ידוע על בית עסק דתי שניתן לפנות אליו כדי לבצע את הסרת השיער? ו
תשובה: בדרך כלל גילוח שער לגברים נחשב כאיסור לא ילבש, כי אין זו דרכם של גברים, אלא א"כ יש תופעה חריגה בלתי נסבלת.
שאלה: ביעור יין שביעית שקיבלתי מתנה מגוי: חברי זכה לי בערב פסח במתנה לחג מהמעביד - תכולת המתנה לא היתה ידועה לי. אולם עצם מעשה הזכייה כן. משחזרתי לעבודה לאחר הפסח - גיליתי שהמתנה הכילה יין הקדוש בקדושת שביעית שזמן ביעורו כבר עבר. יש לציין כי המעביד הינו גוי. מה דינו של היין?
תשובה: אין זה דין פירות עכו"ם, שהרי הגידול היה של ישראל, ועל כן חייב בביעור כעת ואפשר לעשות הפקר גם עכשיו כפי שהורה הגרי"מ טיקוצ'ינסקי זצ"ל. בברכת התורה והארץ הרב יהודה הלוי עמיחי
שאלה: גרביים לספרדיות: האם יש הלכה לספרדיות לכסות את כל הרגל כולל גרביים בכף הרגל? אשמח מאוד אם תוכל לתת לי מקור. ומה דעת הרב בעניין?
תשובה: זו מחלוקת פוסקים מכל העדות, מרן לא נקט עמדה לכן גם ספרדיות יכולות לסמוך על המקילים.
שאלה: להתנדנד בערסל בשבת: האם יש דרך לחבר נדנדה או ערסל לעץ כך שיהיה אפשר להתנדנד קלות בשבת? (מדובר בענפים שאינם שבירים)
תשובה: לחבר את הנדנדה ישירות לעץ זה בעייה כי זה נקרא "צידי אילן" וח אסרו. אבל אם תדביק, לדוגמא, קרש בין שני עצים ועליו תתלה את הנדנדה - זה נקרא "צידי צדדים" ומותר בשבת.
שאלה: גלישה באתרים לא צנועים: בעלי גולש באתרים לא צנועים. מה עלי לעשות?
תשובה: חמור מאוד! עליכם לגשת לטיפול זוגי אצל בעל מקצוע דתי. עליכם להתקשר באינטרנט רק דרך רימון. אין שום התר להחזיק מחשב ללא רימון.
שאלה: מוסיקה לפני התפילה: מדי בוקר אני מתפללת באולפנא שהנסיעה אליה אורכת כשעה. האם מותר לשמוע מוסיקה באוטובוס בדרך, לפני התפילה?
תשובה: כן, אמנם זה לא הידור להתעסק במוסיקה ולא מתאים כ"כ לפני קבלת עול מלכות שמיים. לפחות תגידי איזו ברכה לפני שאת יוצאת מהבית.
שאלה: דבר תורה בסעודה: האם צריך להקפיד על דבר תורה בכל ארוחה של 3 אנשים? אם כן, האם מספיק לומר כמה פסוקים או הלכה קצרה לעצמי או דווקא בקול?
תשובה: המשנה באבות (ג, ג) אינה הלכה אלא המלצה טובה. יש שאומרים את המשנה כמות שהיא ובכך הם אומרים דברי תורה אך המשנה מתכוונת בודאי לדברי תורה ממש, אם אפשר.
שאלה: ביקור בבית העלמין: ברצוני לדעת מתי רצוי לבקר בבית העלמין, האם בערב ראש חודש או ביום א דראש חודש?
תשובה: יש הנוהגים שלא לעלות בראש חודש לבית קברות ויש שאין נוהגים כך. תבררי את מנהג משפחתך או קהילתך ותנהגי על פיהם. אם אינך יודעת את המנהג, עדיף לעלות בערב ראש חודש. אין טרחה בעניית תשובות, לשם כך אנחנו כאן.
שאלה: טבילה עם הלחמת שיער: האם מותר לטבול עם הלחמת שיער, האם זה גורם לחציצה? הלחמת שיער חיבור של קבוצות שיער לשיער הטיבעי מאמצע אורכו למטרת הארכת השיער או מילוי נפח השיער ע"י דבק.
תשובה: השאלה הזאת מורכבת כיון שיש שיטות שונות ולכן יש צורך לברר את הפרטים. אני מציע לפנות לאחד מרבני מכון פוע"ה 026515050 והוא יעזור לך.
שאלה: חזן המתפלל לאט: אדם שיודע שתמיד הוא מסיים תפילת שמונה עשרה אחרי הציבור, האם כשהוא עולה להיות חזן הוא צריך לסיים את התפילה קצת לפני כן, כלומר להתפלל קצת יותר מהר, כי הוא יודע שברגע שהוא יגמור - הגבאי יגיד לו להתחיל חזרת הש"ץ, או שהוא מתפלל כמו שהוא רגיל להתפלל תמיד, וזה שהוא חזן זו לא סיבה שהוא יתפלל יותר מהר?
תשובה: אתה צריך למהר יותר כדי שלא יהיה טירחא דציבורא.
שאלה: מדיניות  תג מחיר : רציתי לברר מה דעת הרבנים על מדיניות תג המחיר, בה בתגובה על פינוי מאחזים פוגעים בערבים ובשדותיהם בצורה אקראית?
תשובה: קשה לי לענות על זה מאחר ואיני יודע למה עושים זאת ומה המטרה, ואיני מעודכן כ"כ.
שאלה: יציאת מורה לטיול בבית הספר: האם מותר למורה ללוות טיול של יומיים כאשר יוצאים מורים ומורות ביחד כמובן בלי בני זוגם? מדובר בבית ספר ממלכתי דתי.
תשובה: מותר לצאת, ויש לשמור על גדרי הצניעות. הרב חיים כץ
שאלה: לשלם על דואר שליחים: רכשתי מוצר דרך הטלפון ובחרתי באפשרות המשלוח בדואר רשום ולא בדואר שליחים. המוצר הגיע אלי בדואר שליחים עד הבית. לא הגיעה אלי בקשה לתוספת ת מן החברה. האם עלי לשלם להם מה שנהניתי (לאפוקי ת מלא על השרות של דואר שליחים שהוא 35 או 29 ש"ח) שלא הוצרכתי ללכת לדואר ולשאת את המוצר עד ביתי? אני עצמי עיינתי בדבר זה וראיתי שבכל המקומות בהלכה שחייב לשלם מה שנהנה היינו כשלא ביקש הנהנה בפירוש שלא יעשה לו המהנה, כגון: ביורד לשדה חבירו שלא ברשות, שאע"פ שאין השדה ראויה לשבח שהשביחה חייב לשלם למהנה. מיהו שם לא ביקש בפירוש שלא יעשה לו פעולה שיתחייב ממנה אבל כאן בפירוש אמרתי שלא ישלחו לי בדואר שליחים אלא רק בדואר רשום. אם אני חייב לשלם, כמה לשלם? מה הדין במצב שהטעות היתה של הדואר ולא של החברה השולחת?
תשובה: כיוון שהם לא מבקשים והם עשו זאת על דעת עצמם אתה יכול לשלח כמו על דואר רשום. אם היו מבקשים יש מקום לעיין.
שאלה: לימוד רקודי בטן: האם יש בעיה ללמוד רקודי בטן כהתעמלות, אם כן, מה הבעיה? האם יש בעיה עם המוזיקה המושמעת ברקע? (לגבי המוזיקה השאלה גם על אירובי).
תשובה: ריקוד זה נחשב כמגרה ולכן הוא פסול. באופן עקרוני, התעמלות מותרת אם היא נעשית במקום סגור ובנוכחות נשים בלבד, אך לא ע"י ריקוד בטן.
שאלה: בשר חלק בבית מלון: אני ספרדייה. אם אני מתארחת במלון שהאוכל שלו הוא תחת כשרות רבנות, האם מותר לי לאכול שם בשר שאינו חלק? אציין שבביתנו ב"ה מקפידים על אכילת בשר חלק. אני שואלת כי אמרו לי פעם שבציבור לא מחמירים.
תשובה: אם אינכם אוכלים בשר שאינו חלק אז גם במלון עליכם להקפיד לאכול רק חלק, לכן תצטרכו לא לאכול מהבשר שם.
שאלה: שרוולים ארוכים וסנדלי שורש לשליח ציבור: לגבי שרוולים ארוכים לשליח ציבור. האם לכתחילה אפשר להיות שליח ציבור עם שרוולים "קצרים", שמגיעים מאוד קרוב למרפק או שצריך שרוול ארוך? אם התשובה היא שצריך שרוול ארוך ובכל זאת אני עם קצר, מה עדיף: להתעטף בטלית או להשתמש ב"שרוולי הארכה" (שרוולים לבנים עם גומיה ש"מאריכים את השרוול)? כי אם הסיבה לשרוול ארוך היא שצריך לעמוד כמו שהייתי עומד מול מלך בשר ודם לפחות אז בוודאי שאף אחד לא היה עומד מול מלך עם "שרוולי הארכה". לעניין סנדלי שורש (ללא גרביים): האם שליח ציבור יכול להתפלל איתן לכתחילה? אולי כדאי לציין שלמרות שהן פתוחות סנדלי שורש הן סנדלים יקרות ולא פשוטות, ובהחלט הייתי יכול להגיע איתן לפגישה חשובה. ויישר כוח!
תשובה: אני חושב שהיום אין בעייה בשרוולים קצרים אצל גברים, כיוון שזה לא נחשב היום לא מכובד, הרי אפילו יגיע מלך אנגליה יצאו לפניו כך, אז זה לא נקרא לבוש לא מהודר כי כך מקובל. אותו הדבר בסנדלים בקיץ, כיוון שכך הולכים - זהו סדר הלבוש ואין בעיה.
שאלה: להוכיח לכופרים שהעולם עומד על התורה: יש לי שאלה תיאורטית: אנו מאמינים שהעולם עומד וקיים על התורה הקדושה, ובלעדיה הוא לא היה מצליח להחזיק מעמד ואולי אפילו היה נחרב. אם ככה, למה שלא "נוכיח" את זה לכל האומות שמציקות לנו וגם לשונאינו מבפנים, ויאחדו כל זרמי היהדות בעולם לכמה ימים ללא תורה. הרבנים החשובים מכל העולם ייכנסו וועדה ויחליטו כמה זמן נשבות מהתורה, למשל 48 שעות, ואז כל התלמידים בכל העולם פשוט ייאסר עליהם ע"י הרבנים ללמוד תורה. בזמן הזה ייקרו דברים מאוד רעים בעולם, ואז נוכיח לכולם שרק על התורה הקדושה העולם עומד, ואולי כך יפסקו ההצקות לעם ישראל.
תשובה: לא שייך בכלל, לא נעבור על מצוות עשה. יש כללים ביהדות מתי נדחות מצוות, כגון: עשה אינו דוחה לא תעשה ועשה וכדומה, אבל לא כל אחד יכול לקבוע שבשביל מטרה נעלה נבטל מצווה. אין זה דרכה של תורה לעבור על איסור כדי להחזיר אנשים בתשובה.
שאלה: שינה אצל חברה ללא הבעל: התחתנתי לפני כשלושה חודשים ולחברה שלי יש שבת כלה. האם מותר לי להישאר לישון אצלה ללא בעלי?
תשובה: מותר לך לישון אצל חברתך ללא בעלך אולם ספק אם ראוי לעזוב את בעלך לבדו בשבת מסיבה זו, בטח בשלב כל כך מוקדם של נישואיכם. כמובן שאם בעלך מקפיד על כך לא ראוי לנהוג כן, וגם אם לא - עדיף למצוא דרך אחרת לחגוג עם חברתך.
שאלה: חלוקת כספי מעשר: קיבלתי סכום כסף גדול ועלי להחליט איך לתת ממנו מעשר. 1. האם לתת סכום גדול לגוף אחד או למספר קטן של גופים או לחלק להרבה מקומות, לכל אחד סכום צנוע? 2. שניים מילדי גרים בשומרון בישוב שנחשב "לא חוקי" ואינו מקבל תקציב מוסדי מסודר. האם אפשר לתרום לישוב מכספי מעשר ובאיזו עדיפות? 3. האם אפשר לתת מכספי מעשר לילדי לצורך בניית בית?
תשובה: לכל אחת מהאפשרויות יש מעלה. לכן עצתי לתת ארבעים אחוז לגוף אחד ארבעים אחוז לשלושה גופים נוספים ועשרים אחוז לעוד כמה מקומות. עדיפות ראשונה לדעתי להחזקת לומדי תורה עדיפות שניה חסד ליושבי המאחזים. יש עוד סדרי עדיפויות עניי עירך קודמים, הקרובים קודמים. לא נכון לתת לילדים מכספי מעשר. דברי הם בגדר עצה והם לא מחייבים
שאלה: פינוי מאחזים בארץ ישראל: האם יש חיוב ללכת ולעצור את פינוי המאחזים שקורים בימים אלה?
תשובה: תלוי באיזה גילאים. ילדים קטנים אינם מחויבים. נער בן 16 כבר גדול וודאי שיכול ללכת ולמחות נגד מעשים אלו ויש בזה מצווה.
שאלה: תפילת חול במנחה של שבת: בשבת האחרונה טעיתי ברוב עוונותיי בתפילת מנחה והתחלתי לברך "אתה חונן" והפסקתי מיד וחזרתי "לאתה אחד". בשו"ע כתוב: שסימן רע הוא לאדם ועליו לעשות תשובה בשבוע שלאחר מכן. האם נכון עשיתי שלא גמרתי הברכה? מהי אותה תשובה?
תשובה: הטועה בתפילת שבת והתחיל ברכת "אתה חונן", ישלים את הברכה שהתחיל בה, מפני שמעיקר הדין גם בשבת צריך להתפלל שמונה עשרה ברכות כביום חול אלא שבגלל כבוד שבת תקנו ברכה אמצעית אחת, ולכן ישלים את הברכה ואחר- כך יחזור לתפילת שבת כהלכתה. ואם אמר רק את המילה "אתה", בתפילת ערבית ומנחה ימשיך כסדר התפילה של שבת אבל בתפילת שחרית ישלים את הברכה ואחר-כך יחזור לתפילת שבת. ולפוסקים כדעת מרן הבית יוסף, גם בתפילות מנחה וערבית ישלים את ברכת "אתה חונן", ורק אז יחזור לתפילת שבת. ובקשר לחזרה בתשובה אותה ציינת, אע"פ שלא מצאתי את הדברים האלה מפורשים בשולחן ערוך, נראה לי שיש להתחזק בכוונה בתפילה. וזה נכון תמיד, לא רק כאשר מגיעים למצב בו טועים בתפילה. (מקורות: שו"ע או"ח סי' רסח, סע' ב, ג, ובמשנ"ב שם) הרב אלחנן לוין
שאלה: אכילה ללא ברכה: אם הכנסתי משהו לפה ושכחתי לברך עליו לדוגמא קרקר, האם עליי לברך מזונות על הקרקר הבא או שפיספסתי ברכה?
תשובה: אם שוכחים לברך צריך לברך על המשך האכילה. לכתחילה צריך לברך בפה ריק, ולכן, אם זה דבר שלא ימאס, כגון: תפוח שהוא דבר גושי, יש להוציא את החתיכה מהפה ולברך, ואם מדובר בדבר שימאס, אם יכול לפולטו החוצה יעשה כן, ואם לא, יסלק לצד הפה ויברך.
שאלה: ספר תורה פתוח במוזיאון לשואה: ראיתי בהרבה בתי כנסיות אורטודוקסים בארצות הברית, מוזיאנים קטנים לזכר השואה שיש שם תמיד ספר תורה פתוח (ברוב מיקרים פסול). רציתי לדעת אם יש מקור שמאפשר את זה?
תשובה: אם הדבר נעשה לכבוד התורה יש מקום להתיר.
שאלה: ריתחא דאורייתא מול כעס אוילים: 1) כאשר אני רואה לפעמים אנשים שלמדו הרבה תורה שהם כועסים או מתוכחים בכעס רב - איך ניתן להבדיל האם זו ריתחא דאורייתא או האם זו כעס שלילי? 2) האם אכן ריתחא דאורייתא הינו דבר חיובי?
תשובה: כשאנו רואים שהכעס הוא סביב הדעות ללא נגיעות אישיות וללא העלבות אישות זהו אות שזהו ריתחא דאוריתא.
שאלה: יהרג ואל יעבור: 1. בקשר למצוה של יהרג ובל יעבור. מה הגדר של עבודה זרה בדיוק? ומה הגדר של עריות בדיוק, גם על נגיעה? 2. האם במקרה שאומרים ליהודי לעשות דבר שהוא לא אחד מן השלושה האלה של יהרג ובל יעבור, האם היהודי מחיוב לעשות זאת ולהציל את נפשו, ואם הוא מחליט בכל זאת לא לעבור? 3. האם יש עוד מקרים של יהרג ובל יעבור? מה אם אומרים לאדם להחטיא מישהו אחר או שיהרגו אותו? 4. מה הדין במקרה שאומרים לו לחטוא או שמישהו אחר יהרג? אומרים לו לחטוא עם אחותו ולא אחותו תיהרג או יהודים אחרים יהרגו. הוא צריך לשאת באחריות שהם ימותו?
תשובה: 1. גדר עבודה זרה הוא לא רק ממש לעבוד עבודה זרה אלא גם "אביזרייהו". גדר אביזרייהו הם כל האיסורים שנאסרו כריחוק לדין עבודה זרה. לכן מצאנו בגמ' שגם להתרפאות מעצי אשירה אסור ויהרג ואל יעבור. אולם נחלקו הראשונים האם יש לאסור מצד מה שהאיסור הוא בנושא עבודה זרה או מצד מה שיש חשש שיבוא להימשך ולעבוד עבודה זרה וזה רק במקום שנהנה מן האיסור. גם לגבי גילוי עריות נחלקו האם על כל איסור יש לההרג ולא לעבור או רק על על איסור שכתוצאה ממנו יבוא לגילוי עריות ממש. הגדר של עריות זה אישה שאסורה על האדם באיסור מהתורה, כגון: אשת איש. לגבי פנויה אין הנגיעה בה מוגדרת כגילוי עריות. אולם מכיון שהיום נשים פנויות נידות נחשבות כחייבי כרת. אולם לגבי נגיעה בנידה מצאנו מחלוקת בנוגע לאישה חולה והיא נידה האם הבעל שלה יכול ליגוע בה במקום פיקוח נפש.  יו"ד ס' קצ"ה. אולם שם למסקנה נראה שלדעת רוב הפוסקים נידה לא מוגדרת כעריות לענין יהרג ואל יעבור.  ע' ע"כ ביביע אומר ח"ו, יו"ד ס' ט"ו, אות ג'. בכל אופן בנוגע לנגיעה בפנויה גם כשאינה פנויה מצאנו בגמ' שלגבי נגיעה כנגד רצון האישה יהרג ואל יעבור וזאת משום שחכמים ראו בכך פירצה עצומה ושלא יהיו בנות ישראל פרוצות בעריות. ויש שאסרו גם בנגיעה שהוא מרצונה של האישה משום שיש בכך הנאה והיא עלולה להביא לגוף האיסור. בכל אופן, ההקפדה על איסור נגיעה לא תלוי בכך שיאמר על כך יהרג ואל יעבור. הדיון בענין זה רק מעיד את החומרה שיש בהיתרים בעניני עריות שהם יכולים להגיע עד כדי כך שנאמר יהרג ואל יעבור. 2. כשכופים על ישראל לעבור על עבירה שאינה מג' עבירות חמורות אזי יעבור ואל יהרג. אולם זאת רק במקום שאין גזירה כללית שגזרו על כל היהודים לעבור על התורה. במקום שנאמר יעבור ואל יהרג לפי הרמב"ם אסור לו לההרג ולא לעבור. אולם יש ראשונים שחלקו וסברו שיכול למסור עצמו גם על שאר עבירות. בכל אופן, במקום שמדובר על גדול הדור נראה שגם הרמב"ם יודה שניתן למסור את הנפש אפילו במקום שלא חייב למסור את נפשו. 3. כפי שהזכרנו, בשעת גזירה אומרים יהרג ואל יעבור. אם אומרים לאדם להחטיא מישהו אחר אם זה לא בג' עבירות חמורות יעבור ולא יהרג. 4. גם במקום שאם לא יעבור יהרגו אחרים לא יכול לעבור על אחת מג' העבירות החמורות.
שאלה: גידול ירקות עלים ללא תולעים בבית: האם יש דרך לגדל בבית - באדנית מכוסה - ירקות עלים ללא תולעים? האם יש הבדל בין ירקות שונים לגבי אפשרות כזו?
תשובה: למיטב ידיעתי אין אפשרות, זה מורכב ממספר גורמים, אולי אפשר לנסות באדנית בתוך בית שבו אין רוחות מבחוץ והאדנית תהא סגורה היטב ברשת 70 מ"ש, (גדלים חקלאים). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לקרוא לשני אחים באותו השם: האם מותר הלכתית (ואני לא שואל אם זה רצוי, אלא האם זה מותר) לקרא לשני אחים באותו השם? האם יש הבדל בזה בין שני אחים מאותה האם לשני אחים מאמהות שונות?
תשובה: לא מצינו איסור מפורש אולם עלולות לצמוח הרבה תקלות ממצב כזה. מומלץ לא לעשות זאת.
שאלה: עירוב תחומין בעיר גדולה: אם עירי אינה מוקפת בצורת הפתח, אין לה עירוב, ואני גר במרכזה, מרחק 3000 מגבולה, שאלותי: 1. האם אני יכול ללכת לכוון גבולה מרחק של 2500 אמה? (עד גבולה לכל שטחה) 2. האם אני יכול ללכת מחוץ לגבולה מרחק של 1500 אמה? (עד 2000)
תשובה: עירוב בעיקרו קובע לעניין טלטול חפצים בתוך העיר. שאלתך קשורה לתנועת האדם ללא חפצים בנושא הקשור לתחומין. הדין הוא כך: בתוך העיר מותר לנוע בכולה ללא קשר לגודלה אולם כשיוצאים מן העיר מותר לנוע עד 2000 אמה מהבית האחרון של העיר.
שאלה: איסור חובל בשבת: האם כאשר יש לי דם באפי לא דם שיורד, ואני מכניס את אצבעי לאף בשבת ויש בה קצת דם. האם יש בזה איסור חובל? אני מבקש פעם נוספת מחילה על השאלה, ומקוה שהרב מבין מה כוונתי בשאלה.
תשובה: דם הנמצא באף בדרך כלל כבר יצא ממערכת הדם הכוללת של הגוף, ולכן מותר לקנח את האף גם אם על ידי זה יוצא מעט דם.
שאלה: פתיחת קרטונית בשבת עבור אשכנזי: לכבוד מורנו ורבינו נר"ו אני ספרדי. באחת מן השבתות האחרונות נתבקשתי לפתוח לחברי קרטונית שתיה שהיתה סגורה מע"ש. חשבתי שמותר לי לפתוח את ההקרטונית ואין בזה "מעשה שבת" מכיון שהאשכנזי שביקש ממני לפתוח לו יכול היה להגיע אל המשקה, כגון ע"י קריעת הקרטון ולא ע"י פתיחת הפקק, שלא כמו במקרים רגילים של מעשה שבת, כגון בישול, שלא ניתן לבשל בלי לעבור על איסור שבת. עם זאת התלבטתי מפני שסוף סוף יותר נוח לו לשתות ע"י הפתח של הפקק. יורנו המורה לצדקה ושכמ"ה.
תשובה: כיוון שלדעתו של החבר אסור לו לפתוח את הקרטונית בשבת, היה גם אסור לו לבקש ממך שתפתח.
שאלה: פתיחת ארון הקודש: מה העניין שיש בפתיחת ארון הקודש לבעלה של אשה מעוברת? והאם יש לזה משקל חשוב וצריך להקפיד לפתוח את ארון הקודש או שרק אם מזדמן - מה טוב?
תשובה: פתיחת ההכיל היא סימן טוב לפתיחת רחמה של האישה וללידה קלה. יש להשתדל אולם אין להקפיד.
שאלה: שני חורים בכנף הציצית: יש ברשותי ציצית עם שני חורים בכל כנף והציצית קשורה ביניהם ולא מחור אחד לצד הבגד, מה דינו?
תשובה: יש נוהגים לעשות כך ואין בעיה בכך, ומי שעושה כך לא משתבש ומי שעושה כך לא משתבש.
שאלה: קדימות בסנדקאות לנכד הראשון: מה עושים כאשר שני הסבים מתעקשים לשמש כסנדקים ותיגרם פגיעה ב הבית מצד הסב שלא יקבל את הכיבוד? לשני הסבים זהו הנכד הראשון.
תשובה: אתה צריך לומר להם שאתה משאיר להם את ההחלטה מי בבן הראשון ומי בשני. ואכן מבחינת הסדר אם שניהם שווים ברמה התורנית עליך לכבד את אביך לפני חותנך. ואם אחד תלמיד חכם הוא קודם.
שאלה: חישוב שעות עבודה: תכננתי לצאת ממקום העבודה למשך זמן של שעתיים. לפני שיצאתי קיבלתי טלפון מלקוח שנמצא בקרבת המקום אליו יצאתי. בכדי לעזור לו הייתי חייב לנסוע אליו כמקובל בחברה בכדי שיוכל להמשיך לעבוד. המנהל שלי יודע בנושא. סידורי ערכו משהו כמו חצי שעה וההגעה למקום גם כן חצי שעה. איך עלי לחשב את זמני העבודה: מרגע שהגעתי ללקוח או לקחת בחשבון גם נסיעה למקום או אם בכלל יש לחשב זמן זה על חשבון העבודה?
תשובה: כיון שלפני שיצאת החלטת שנסיעתך תהיה לצורכי עבודה, אתה יכול לחשב את זמן הנסיעה על חשבון העבודה. אם כבר יצאת מהעבודה לצרכיך הפרטיים ואח"כ מתקשר לקוח שנימצא במקום אליו אתה נוסע, כדאי לדווח על כך למעסיק ולסכם עימו. הרב מיכאל יומטוביאן
שאלה: חתונה עם ריקודי חול: היתה חתונה של בן דוד שלי לפני שבועות. הבן דוד אינו דתי והריקודים שם היו מעורבים. הלכתי לפי פסיקת הרב והייתי רק בחופה ואחרי זה הלכתי למכונית של ההורים שלי ולמדתי עם אחי גמרא ועשינו עוד כמה דברים. אמא שלי כועסת עלי ש"אני סנוב" ועוד כל מיני דברים כאלה בגלל שהלכתי אחרי החופה ולא נשארתי לאוכל שהיה ברחבת הריקודים המעורבים. מה היה עלי לעשות? האם באמת הייתי צריך להשאר שם לאכול במרחק 50-70 מטר מהריקודים והמוזיקה, האם במקרה כזה אני לא צריך להקשיב להורי שאומרים לי להשאר?
תשובה: איני מבין מה עניין "סנוב" לכאן? אכן טוב עשית שלא נשארת באולם בזמן הריקודים המעורבים. שימחת את החתן בהשתתפותך בחופה ולא יכולת לשמח אותו יותר. אומנם אם היה בקצה האולם מקום מרוחק ומבודד מהריקודים, ושהלבוש של הנשים בו היה צנוע, יכולת לשבת שם. אולם עד כמה שאני מכיר אולמות חתונות קשה למצוא מקום כזה.
שאלה: תאריך אזכרה לאחות: אחותי נפטרה בי"ז בתמוז, ונקברה בי"ח בתמוז תשס"ח. היא הייתה ערירית (רווקה ללא ילדים). אנחנו ספרדים (ס"ט) ירושלמים ותיקים. הרב שניהל את טקס גילוי המצבה בשלושים לפטירתה הנחה אותנו שאין חובה לקיים אזכרה לאחר 11 חודש. אבקש לברר מתי יש לקיים את האזכרה של 12 חודש לפטירתה - ביום הפטירה או ביום הקבורה?
תשובה: אזכרות תמיד יש לעשות בתאריך של יום הפטירה.